Welowanié mdze dérowac całi czerwińc. Òni mają prawie òpùblikòwóné lëstã projechtów jaczé zjiscywają wszëtczé warënczi i są przëjãté do welowaniô. Strzód nich to dô bédënk rozbùdowë dwùch placów jigrów, mòntowanié spòmalniwaczów przë Kaptéńsczi i Kòmańdorsczi, mòdernizacjô zalë dlô tuńcarzów w Karnie Szkòłów czë dopòsażenié dobrowólnëch ògniarzów i młodzëznowi grëpë. Do pòdzeleniô je 40 tës. zł. Klarowôł bùrméser Klémens Kónka. Welowanié mdze dérowało òd 1 do 30 czerwińca, mòże welowac kòżdi mieszkańco Hélu jaczi mô skùnczoné 16 lat. Ùrnë staną w Ùrzãdze Gardu i Karnie Òglowòsztôłcącëch Szkòłów.